ඒ අනුව තවදුරටත් රෝහල්ගතව ප්‍රතිකාර ලබන්නේ ආසාදිතයන් 2,506 ක් පමණයි.එමෙන්ම නව මරණ දෙකක් අද දිනයේ වාර්තාවීමත් සමඟ මෙරට සමස්ත මරණ සංඛ්‍යාව 581 ක් දක්වා ඉහළ ගියා.මේ අතර උත්සව සමයේ කොළඹ දිස්ත්‍රික්කයෙන් බැහැරවන පුද්ගලයින්ට කොරෝනා පරීක්ෂණ සිදුකිරීමට මෙතෙක් තීරණය කර නොමැති බව වසංගත රෝග විද්‍යා අංශයේ ප්‍රධාන වසංගත රෝග විද්‍යාඥ විශේෂඥ වෛද්‍ය සුදත් සමරවීර ප්‍රකාශ කළා.ඖෂධ නිෂ්පාදන, සැපයුම් හා නියාමන රාජ්‍ය අමාත්‍ය මහාචාර්ය චන්න ජයසුමන මීට පෙර ප්‍රකාශ කළේ උත්සව සමයේ කොළඹින් බැහැරවන පුද්ගලයින්ට කොරෝනා පරීක්ෂණ සිදුකරන බවයි.